ក្រោយ​​ពី​ទ្រង់​បាន​ពង្រឹង​អំណាច​ត្រួត​ត្រា​បាន​រឹង​មាំ​ហើយ ទ្រង់​ក៏​បាន​រៀប​ចំ​ពិធី​ប្រកាស​បង្កើត “គណៈ​កម្មាធិការ​ខ្មែរ​កសាង​ជាតិ​ភាគ​ទី ​៤” នៅ​ក្នុង​កំឡុង​ឆ្នាំ ១៩៤៩​។ ក្រុម​នេះ​​មាន​សញ្ញា​សម្គាល់​ទង់​ព័ណ៌​ក្រហម ដែល​មាន​រូប​ប្រាសាទ​កំពូល​បី​ព័ណ៌​លឿង នៅ​ចំ​កណ្ដាល​។ ទោះ​បី​ទ្រង់​ស្ថិតនៅ​ក្នុង​ត្រកូល​ក្សត្រ​ ​ដែល​ត្រូវ​បាន​តំណាង​ដោយ​ជាយ​ទង់​ព័ណ៌​ខៀវ ដូច​ជា​ទង់​របស់​ជាតិ ទ្រង់​មិន​បាន​ជ្រើស​យក​ព័ណ៌​ខៀវ​នេះ​ជា​សញ្ញា​សម្គាល់​ដែរ ដោយ​ហេតុ​ថា​ ទ្រង់​មិន​ចូល​ចិត្ត​របប​រាជនិយម​ តែ​ចូល​ចិត្ត​របប​សាធារណរដ្ឋ​ដូច​លោក លន់ នល់ នៅ​ពេល​ ២០ ​ឆ្នាំក្រោយ​។